

 Gradsko vijeće

KLASA:944-13/20-01/01

URBROJ:2186/18-02/1-20-4

Ludbreg, 17. srpnja 2020. g. PRIJEDLOG

 Na temelju članka 35. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17 i 98/19) i članka 33. Statuta Grada Ludbrega („Službeni Vjesnik Varaždinske županije“ br. 23/09, 17/13, 40/13-pročišćeni tekst, 12/18 i 55/18-pročišćeni tekst, 40/19 i 13/20), Gradsko vijeće Grada Ludbrega na 22. sjednici održanoj 17. srpnja 2020. g., donosi sljedeću

# O D L U K U

**Članak 1.**

 **Prihvaća se Zahtjev za zamjenu nekretnina**, od 08.07.2020., podnositelja: **Lukom d.o.o.**, Koprivnička 17, Ludbreg, OIB:29732862130, kojega zastupa direktorica Spomenka Škafec, **za zamjenu nekretnina upisanih kao vlasništvo društva Lukom d.o.o.**, i to:

1. **čkbr. 647** – oranica Tri lipe od 2759 m2, upisana u **zk.ul.br. 1840 k.o. Ludbreg**,
2. **čkbr. 648** – oranica Tri lipe od 9212 m2, upisana u **zk.ul.br. 61 k.o. Ludbreg**,

**za nekretnine u vlasništvu Grada Ludbrega, i to:**

1. **čkbr. 248/4** – gospodarsko dvorište od 2875 m2, upravna zgrada od 78 m2, poslovna zgrada od 99 m2, nadstrešnica od 12 m2, nadstrešnica od 12 m2, nadstrešnica od 144 m2, sveukupne površine od 3220 m2, sve u Sigecu Ludbreškom, Sajmišna ulica kbr. 19, upisana u **zk.ul.br. 792 k.o. Sigetec Ludbreški**,
2. **čkbr. 248/6** – livada od 10034 m2 u Sigecu Ludbreškom, Sajmišna ulica, upisana u **zk.ul.br. 792 k.o. Sigetec Ludbreški**,
3. **čkbr. 248/9** – put Sigetec Ludbreški, Sajmišna ulica, od 1239 m2, upisana u **zk.ul.br. 937 k.o. Sigetec Ludbreški**.

###### Članak 2.

 **Ukupna vrijednost nekretnina u vlasništvu društva Lukom d.o.o.** iz članka 1. ove Odluke, ukupne površine od 11.971 m2, **iznosi 1.266.466,50 kn**, a utvrđena je temeljem Procjembenog elaborata tržišne vrijednosti nekretnine, od travnja 2020., izrađenoga od ovlaštenoga društva za obavljanje poslova sudskih vještačenja za graditeljstvo i procjenu vrijednosti nekretnina: RITEH PROJEKT d.o.o.

 **Ukupna vrijednost nekretnina u vlasništvu Grada Ludbrega** iz članka 1. ove Odluke, ukupne površine od 14.493 m2, **iznosi 1.001.433,31 kn**, a utvrđena je temeljem Elaborata procjene prometne vrijednosti nekretnine, Broj elaborata: E-06-07/2020, od srpnja 2020., izrađenoga od tvrtke za vještačenje i projektiranje u građevinarstvu: VIP d.o.o.

**Članak 3.**

 Odobrava se zamjena predmetnih nekretnina bez obveze plaćanja razlika u vrijednosti nekretnina, budući da je komunalno društvo Lukom d.o.o., osnovano od strane Grada Ludbrega koji je većinski imatelj udjela u društvu Lukom d.o.o.

**Članak 4.**

 Zamjena nekretnina iz članka 1. ove Odluke odobrava se iz razloga što podnositelj prijedloga za zamjenu, Lukom d.o.o., na zamijenjenim nekretninama bivšeg sajmišta u Sigecu Ludbreškom, vidi mogućnost za preseljenje svojeg poslovanja na predmetnu lokaciju, budući da nekretnine zbog svojeg oblika, veličine i izgrađenih objekata udovoljavaju potrebama djelatnosti komunalne tvrtke, a Gradu Ludbregu su nekretnine u vlasništvu Lukoma d.o.o., potrebne radi mogućnosti proširenja groblja u Ludbregu, budući da se ove nekretnine nalaze neposredno uz groblje.

**Članak 5.**

 Ovlašćuje se gradonačelnik Grada Ludbrega na sklapanje ugovora o zamjeni sukladno odredbama ove Odluke.

###### Članak 6.

Ova Odluka stupa na snagu danom donošenja.

 Predsjednik

 Gradskoga vijeća

 Antun Šimić